'Afrikaans het cool geraak!' - Riana Nel
Met net minder as 'n maand voor die grootste Suid-Afrikaanse musiekfees wat London nog gesien het, was ek bevoorreg om met een van die kunstenaars, Riana Nel, te gesels.
Vetel my bietjie van jouself? Van die kaalvoet Namibiese meisie tot die Riana Nel wat ons nou ken. Wanneer het jy begin sing?
Ek het altyd weggeglip as my ma en pa Egoli gekyk het en heel voor in die huis klavier gespeel met al die deure toe en my ou klein hartjie uitgesing. Daardie tyd van die dag het die son lekker op die klavier gebak en dit was my gunstelling plek ooit!
Kan jy jou eerste optrede onthou? Wat onthou jy darvan?
Ek dink dit was in ons kerk gewees en ek was vier. My pa het kitaar gespeel en ek het 'Loof Hom Met die Tromme' gesing voor die hele gemeente. Lyk my dis waar alles begin het!
Wat is jou mees suksesvolste treffer?
Waarom dink jy is dit so gewild onder jou ondersteuners?
Almal soek die regte liedjie vir die grootste oomblik in jou lewe! 'Dans' was en is n lied wat soveel mense op hul troues gespeel het. Dit is die wonderlikste ding om te dink dat mense jou sal deel maak van hul groot dag!
Van jou eie liedjies, wat is jou persoonlike gunsteling? En waarom?
Ek hou van al my liedjies maar ek geniet veral die liedjies wat moeiliker is om te sing en wat lekker draaie in jou stem toelaat soos 'Timbuktu' se solo aan die einde en 'Tyd om te lewe'.
Skryf jy jou eie liedjies?
Ek is maar 'n skrywer en nie net my eie liedjies nie maar ook vir anders soos Bobby van Jaarsveld, Jay du Plessis en Liani May en selfs al n lied vir Theuns Jordaan en Juanita du Plessis geskryf. Die voorreg om jou eie sê te sê, is wat my so prikkel!
Wat is die verskil tussen jou musiek en ander Suid-Afrikaanse kunstenaars?
Ek probeer regtig net myself wees. Eg wees. Ek dink wat my anders hopelik maak is dat ek net myself probeer wees en ons almal bring n unieke kleur tot die Afrikaanse musiek bedryf!
Wat se groot veranderinge was daar in ons Afrikaanse musiekbedryf sedert jy begin het? Was daar 'n skuif in genre?
Ek dink Afrikaans het cool geraak! Nie eenvormig nie maar in alle style deesdae! Dit beteken ook meer diverse luisteraars. Jippie!
Hoeveel volgers het jy op Twitter en wat was jou laaste tweet?
Nogal baie! My laaste tweet was oor n opkomende optrede by Innibos!
Vertel my van jou ongelooflike Youtube video, 'Try'.
Ek sing min covers tensy dit my regtig raak en pas. 'Try' deur Pink is gemaklik vir my en ek love die liedjie!
Wat is die eerste item wat jy sal inpak vir die toer?
My man! Hehe.
Waarna sien jy die meeste uit tydens jou besoek aan die VK?
Om ou vriende te sien saam met wie ek gebly het toe ek daar gebly het en natuurlik om op die verhoog te staan en Häagen-Dazs te eet!
Wie is jou gunsteling Suid-Afrikaanse sanger/es en waarom?
Ek is mal oor Lira! Sy is net awesome!
Na watse musiek luister jy graag?
Coldplay, John Meyer en Foo Fighters!
Wie is jou Suid-Afrikaanse held/in? En internasionaal?
Ek is mal oor Sheryl Crow en in SA kyk ek baie op na Hanna Grobler, want wat sy vir ander doen is ongelooflik!
Wat se sanger het jou musiek die meeste beinvloed?
Sheryl Crow seker! Enigste ander sanger wie se woorde ek actually ken!
Verf en musiek videos uitdink!
Wat is jou gunsteling tydverdryf?
Net rustig wees saam met my man en gesels!
Waar sien jy jouself en musiek oor 10-20 jaar?
Mens kan sê dat as jy enigsins so lank kan sing sal ek 'n baie dankbare meisie wees. Wil tog 'n mamma wees en liedjies skryf vir bekendes as dit Die Here se wil is!
Riana Nel deel die verhoog op 1 en 2 Augustus met Theuns Jordaan, Juanita Du Plessis en Bok van Blerk.